לירן אבישר בן-חורין

לירן אבישר בן-חורין (נולדה ב-30 באוגוסט 1976) היא עורכת דין ישראלית אשר שימשה בין יוני 2020 למרץ 2023 כמנכ"לית משרד התקשורת.

== ביוגרפיה ==
אבישר בן-חורין נולדה וגדלה במגדל העמק.<ref name=":1"></ref> אביה עלה ממרוקו בעליית הנוער בגיל 11 והיה לפעיל ציוני וחבר תנועת בית"ר, ואמה ילידת תוניסיה.<ref name=":2"></ref>

בילדותה הדריכה ושימשה כמרכזת שבט מגדל העמק של תנועת הצופים ובגיל 17 הייתה חברת משלחת של תנועת הצופים לטקסס שבארצות הברית.<ref name=":2" /> התפרסמה כאשר התעמתה כנערה עם שרת החינוך שולמית אלוני.

במסגרת שירותה בצה"ל סיימה קורס קצינים בהצטיינות ושימשה כמ"פ קורס קצינות יחידות שדה בדרגת סגן.

=== השכלה ===
אבישר בן-חורין בוגרת תואר ראשון בניהול ותואר ראשון במשפטים בהצטיינות מהפקולטה למשפטים באוניברסיטת תל אביב, ותואר שני במשפטים מהפקולטה למשפטים של אוניברסיטת ניו יורק. היא בוגרת תוכנית מעוז להכשרת מנהיגות ציבורית, ובמסגרתה עברה קורס מנהלים באוניברסיטת הרווארד.

=== קריירה ===
אבישר בן-חורין הייתה לעוזרת משפטית בנושאים כלכליים-פיסקליים ליועץ המשפטי לממשלה, מני מזוז, לאחר שהתמחתה אצלו.<ref name=":4"></ref> לאחר מכן, באוגוסט 2006 יצאה לשליחות בת ארבע שנים בארצות הברית - שנתיים כשליחת העלייה הראשונה של התנועה הרפורמית<ref name=":2" /> ושנתיים נוספות כראש משלחת עליה של הסוכנות היהודית בצפון אמריקה.<ref name=":3" />

עם שובה לישראל שימשה בתפקיד היועצת למנכ"ל משרד ראש הממשלה אייל גבאי ולאחר מכן שימשה כראש מטה מנכ"ל ראש הממשלה, הראל לוקר, במשך שלוש שנים, במסגרתו פעלה כזרוע מקשרת בן מזכירות הממשלה לבין לשכת ראש הממשלה,<ref name=":5"></ref> הובילה את עבודת המטה של המטה החברתי כלכלי של ראש הממשלה וליוותה את קידומן של רפורמות רבות בתחום הממשל והחברה.<ref name=":1" /> ובכלל זאת רפורמות כלכליות ושינויים מבניים בענפים שונים, לרבות שוק התקשורת.<ref name=":4" /> בתקופה זו יועז הנדל שימש ראש מערך ההסברה הלאומי במשרד.

בשנת 2013 בחר אותה מגזין TheMarker לאחת מ-40 הצעירים המבטיחים במדינה.<ref name=":5" /> באותה השנה מונתה למנהלת 'פרויקט מסע', פרויקט של ממשלת ישראל והסוכנות היהודית לעידוד שהות של צעירים יהודים בישראל. במסגרת ניהולה עלתה החברה באופן משמעותי בכמות הצעירים המגיעים לישראל לשנת התמחות או התנדבות.<ref name=":0" />

בדצמבר 2019 פרשה מתפקידה כמנהלת 'פרויקט מסע', לאחר מינוייה כנציגה מקצועית של מפלגת תל"ם במשא ומתן הקואליציוני.<ref name=":0" />

ביוני 2020 היא מונתה למנכ"לית משרד התקשורת על ידי השר יועז הנדל.<ref name=":0" /> במסגרת תפקידה הובילה את חקיקת חוק הסיבים האופטיים המאפשר אינטרנט מהיר, ביטול ההפרדה בין ספק לתשתית ועוד רפורמות משמעותיות.

במרץ 2023 הודיעה על פרישתה מתפקיד מנכ״לית המשרד.<ref name=":6" />

עם הקמתה של מנהלת תקומה לשיקום יישובי עוטף עזה מונתה בה אבישר בן-חורין לראש צוות שותפויות רב־מגזריות ושיתוף הציבור.

בדצמבר 2023 הצטרפה לקרן קיסטון העוסקת בתחום התשתיות.

== חיים אישיים ==
אבישר בן-חורין נשואה לאיתי בן חורין, איש תקשורת ומבעלי משרד לייעוץ אסטרטגי-תקשורתי בן חורין אלכסנדרוביץ', שימש כקמפיינר של מפלגת כחול לבן בבחירות אפריל 2019.<ref name=":0" /> הם מתגוררת בכפר סירקין ולהם שני ילדים.<ref name=":2" />

==קישורים חיצוניים==
* רן פוני, [https://www.israelhayom.co.il/magazine/hashavua/article/920081/ מנכ"לית משרד התקשורת: "כשמאה אלף איש במירון מרימים טלפון - תשתיות אזרחיות לא עומדות בעומס"], ישראל היום, 13.5.2021

== הערות שוליים ==

קטגוריה:בוגרי אורט רוגוזין מגדל העמק
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:בוגרות תנועת הצופים בישראל
קטגוריה:בוגרי תנועת הצופים בישראל
קטגוריה:עורכות דין ישראליות
קטגוריה:מגדל העמק: אישים
קטגוריה:כפר סירקין: אישים
קטגוריה:עורכי דין ישראלים
קטגוריה:מנכ"לי משרד התקשורת
קטגוריה:שליחי הסוכנות היהודית
קטגוריה:שליחות הסוכנות היהודית
קטגוריה:מנכ"ליות משרדי ממשלת ישראל
קטגוריה:ישראליות שנולדו ב-1977
קטגוריה:ישראלים שנולדו ב-1977